NAKON što je nedavno napustila SDP, Milanka Opačić danas je objavila da ulazi u klub Milana Bandića.

"To je jedini klub koji ima nezavisne zastupnike, djelovat ću i dalje kao socijaldemokratkinja. Odlučila sam se na ovo jer je u saboru teško djelovati kao pojedinac", kazala je.

"To je klub koji ne traži od nikoga da glasa kako to nalaže stranačka stega. I ja zadržavam pravo da glasam po vlastitoj savjesti", dodala je.

"To znači da ću podržati samo one projekte koji idu u korist građana", tvrdi.

Na pitanje je li joj Bandić što ponudio rekla je da će dobila buket cvijeća.

Prije samo mjesec i pol napustila SDP

Milanka Opačić 19. rujna napustila je SDP i zatražila brisanje iz članstva stranke u kojoj je provela 28 godina.

Tekst se nastavlja ispod oglasa

"Nakon 28 godina izlazim van. Mi smo danas nažalost marginalna oporbena stranka", rekla je tada Opačić.

"Svaki moj daljnji ostanak u stranci je sudjelovanje u rastakanju stranke, ja to ne želim. Svojoj bivšoj stranci želim sve najbolje i da se što prije oporavi, da nađe nove ljude, novu nadu. Ja ću svoj put nastaviti kao nezavisna zastupnica. I dalje ću glasati za one prijedloge zakona koji će pomoći građanima da žive bolje i da se ne iseljavaju iz Hrvatske", rekla je Opačić.

"Sve ono što je dobro za građane bez obzira od koga dolazi ja ću podržati", kaže.

Na pitanje znači li to da će podržati vladu, odgovorila je: "O tome ne želim sada". O tome nije ni danas htjela ništa govoriti, čak niti kad su je novinari pitali znači li to da će podržati vladajuću većinu.